**Komisia ochrany verejného poriadku a riešenia sťažností**

**Zápisnica zo zasadnutia Komisie ochrany verejného poriadku a riešenia sťažností zo dňa 2.2.2015**

Zasadnutie Komisie ochrany verejného poriadku a riešenia sťažností sa uskutočnilo v pondelok dňa 2.2.2015 v Kultúrnom dome Šúrovce

**Začiatok zasadnutia: 17.00 hod**

**Koniec zasadnutia: 18.00 hod**

**Prítomní:**

Mgr. Lukáš Jobek - predseda komisie

Ing. Branislav Karel - člen komisie

Bc. Roman Banič - pozvaný  
Marek Banič - pozvaný

**Program:**

1. Otvorenie zasadnutia
2. Schválenie programu KOVPaRS
3. Stanovenie harmonogramu zasadnutí
4. Rozprava o ochrane verejného poriadku v obci Šúrovce
5. Rozprava a prerokovanie podaných sťažností na OÚ Šúrovce
6. Rôzne
7. Záver

*K bodu č. 1*

Zasadnutie komisie otvoril predseda komisie Mgr. Lukáš Jobek, privítal prítomných členov komisie a pozvaných hostí, taktiež ozrejmil členom komisie jej úlohy.

**ÚLOHY KOMISIE:**

**-predkladá podnety na zabezpečenie verejného poriadku**

**-spolupôsobí pri riešení susedských sporov alebo priestupkov proti spolunažívaniu**

**-podáva podnety na ochranu majetku obce a majetku občanov**

**-podáva podnety na zabezpečenie poriadku, čistoty a hygieny v uliciach, verejných priestranstvách obce a verejne prístupných miestach**

**-rieši sťažnosti na starostu obce a hlavného kontrolóra**

*K bodu č. 2*

Členovia komisie schválili program zasadnutia komisie bez akýchkoľvek námietok.

*K bodu č. 3*

KOVPaRS sa bude schádzať podľa potreby, pokiaľ nebude ustanovené inak.

*K bodu č. 4*

Členovia komisie rokovali o možnosti zvýšenia ochrany verejného poriadku v obci Šúrovce, pričom stanovili nasledujúce body, ktoré by napomohli k zvýšeniu ochrany verejného poriadku v obci Šúrovce:

* vybudovanie kamerového systému v obci Šúrovce
* umiestnenie smetných nádob na frekventovaných miestach v obci
* podpora zriadenia zberného dvoru v obci, prípadne zabezpečenie zberných kontajnerov v častejších intervaloch v jednotlivých častiach obce
* zabezpečenie ekologickej likvidácie odpadu (napr. formou drvičov záhradného odpadu, pravidelným zberom EKO odpadu), aby nevznikalo znečistenie v obci
* podpora prevencie kriminality a ochrany verejného poriadku na základnej škole v obci Šúrovce min. 2x za rok
* podpora prevencia alkoholizmu a prevencie drogovej závislosti v obci Šúrovce

*K bodu č. 5*

Predseda komisie informoval členov komisie o podaných sťažnostiach na obecný úrad Šúrovce a stanoviskách vydaných starostkou obce Šúrovce. Členovia komisie dané sťažnosti a stanoviská prerokovali a vyjadrili sa k jednotlivým sťažnostiam.

*K bodu č. 6*

v bode ,,rôzne" sa neprejednávali žiadne návrhy.

*K bodu č. 7*

Predseda komisie poďakoval prítomným za účasť a zasadnutie komisie ukončil.

V Šúrovciach dňa 2.2.2015

Mgr. Lukáš Jobek

predseda KOVPaRS